 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan Gilan Belediyesi**

**T r a n k s i p t**

**nga**

**Seanca e jashtëzakonshme e Kuvendit Komunal e mbajtur më 30.06.2023**

Rend Pune

1. Konstatimi i prezencës se anëtarëve të Kuvendit
2. Korniza Afatmesme Buxhetore (KAB) 2024-2026

Seanca filloj më datë 30.06.2023 në ora 10:15.

**Arianit Sadiku-** kërkoi nga sekretaria e Kuvendit konstatimit e prezencës së anëtarëve të Kuvendit Komunal, në këtë seancë të pranishëm janë 32 dhe se janë plotësuar kushtet për fillimin e saj.

**Bujar Nevzati**- desha një fjalim të shkurtër sepse kemi mbetur borxh pa u sqaruar. Në seancën e fundit kam kërkuar 5 minuta pushim dhe kemi biseduar me grupin e kryetarit të Komunës dhe kryesuesin dhe kemi kërkuar që seanca të shtyhet. Nuk kemi kërkuar mos anulimin e vendimeve ashtu siç është thënë, por kemi kërkuar që të shtyhet. Kryetari dhe kryesuesi nuk kanë pranuar, e ndërkohë jam takuar me z. Kurteshi dhe jemi marr vesh që nga mesi i javës, dhe e di se z. Kurteshi e ka përcjell edhe në zyrën e kryetarit. Në ndërkohë të dielën në ora 10 kryesuesi me ka ftuar dhe ka kërkuar të mbahet seanca nesër. Unë i kam thënë që nuk është gjendje e jashtëzakonshme dhe kam tentuar ta kontaktojë nuk ma ka hapur telefonin. Ne edhe sot nuk heqim dorë që ato vendime të vinë në kuvend. Po dilemën e kemi çka është kjo ngutje. Pse nuk është mund të pritet deri të mërkurën. Në ndërkohë kryesuesi ndërhyri, të shpjegoj se në seancën e jashtëzakonshme është e pa nevojshme të diskutohet më shumë. Por që z. Nevzati vazhdoi dhe kërkoj që ne si PDK, kërkojmë nga kryetari i Komunës të dërgoj auditorin në Drejtorinë e Urbanizmit të bëjë një raport për dhënien dhe mos dhënien e lejeve për këto 15 vendime të kundërligjshme të komunës, të sjell në kuvend dhe nëse gjithë çka ka qenë në rregull, ne do të votojmë, e nëse jo të dërgoj në prokurori dhe të merr masa ndaj përgjegjësve. Pra ne nuk kemi qenë kundër vendimeve, por kemi qenë për konsultime shtesë.

**Ismail Kurteshi**- z. Nevzati përmendi si një ndër akterët që kam ndërhyrë në këtë çështje dhe është e vërtet që pas atyre mos marrëveshjeve unë e kam kontaktuar Bujarin dhe kam kërkuar me sqaruar se pse nuk po e votoni, sepse është shumë e pavend të mos e votoni një diçka që është e kundërligjshme dhe është e vërtet që Bujari më ka thënë që ne do të votojmë, por kemi nevojë për konsultime të brendshme dhe të konsultohemi për disa ditë. Gjithashtu është e vërtet se nga takimi me Bujarin e kam njoftuar edhe Kryeartin e Komunës me të cilën e kam njoftuar për këtë bisedë që e kam bërë me Bujarin.

**Alban Hyseni**- të nderuar asamblistë, mendoj se është mirë të sqarohemi të gjithë por megjithatë edhe unë po i përsërit prapë ato të cilat i kam thënë edhe më herët. Vendimet e kundërligjshme duhet të shfuqizohen dhe për këtë mbetet të shihen në të ardhëm se a jeni për apo kundër. Pra ndërmjet nesh ka pasur më shumë se një vit që ato vendime janë diskutuar për brenda nesh apo më shumë se 6 muaj, para planit të punës së kuvendit. Kjo s’po ka kuptim kur po thuani se na duhet ende kohë për t’i votuar ato vendime, prandaj ju kam thënë herën e parë se është në rregull me vazhdua, herën e dyte na keni mashtruar e herën e tretë nuk keni ardhur hiq, nuk e di pse ju duhet kohë më shumë. Nëse jeni për me i votuar na i sjellim këtu ju i votoni dhe vetëm kaq. Nëse ju i votoni ne kemi vota prapë. Nuk ka asnjë çmim që u shit këtë asamble edhe unë ama bash nuk ka asnjë çmim. Të nderuar asamblistë, unë e kam një listë me vendime të kundërligjshme të gjitha këto kanë ardhur në kuvend dhe s’ka nevojë me dërguar atje auditor, sepse auditori ka qenë atje. Ky njeri, më ka dërguar në prokurori në emër të asamblistëve, pra në emër të opozitës në emrin tuaj nga prokuroria e Gjakovës. Kanë ardhur, me kanë pyetur dhe është mbyllë lënda. Kolegët tuaj në emrin tuaj më kanë dërguar në prokurori, ju prapë më dërgoni, por s’keni për çka. Ju vet më keni premtuar se deri sa nuk ndërrohet kryetari, kam me të përkrah, ju njoftoj se unë aspak nuk kam ndërruar jam prapë ai, jam i njëjti. Vendimet në total janë 22, i votoni dhe jemi në rregull.

**Avdyl Aliu**- rrjedha e kësaj seance është arsyeja pse duhet të shkarkohet dhe pse nuk duhet me u kanë aty. Sepse e dini çka është seanca e jashtëzakonshme. E kemi KAB-in dhe i jep mundësinë për tema të tjera, jep mundësi me shfaqë të pa vërteta nga kryetari i Komunës.

**Bujar Nevzati**- është mirë me tregu kryetari se në cilën seancë të bordit i keni diskutuar vendimet e kundërligjshme? Unë si shef i grupit, nuk di që ndonjë here kanë ardhur këto vendime prandaj nuk është mirë me dal e me shit trimëri aty, as s’ke nevojë me u nervozuar e ngadalë sjelli vendimet sepse ka lind dilema, andaj vazhdo sjelli ato të mira dhe ne kemi me t’i votuar!

**Alban Hyseni-** mundet me ndodhë që të flasim nganjëherë me emocione, por nuk shesim trimëri, sepse nuk e kam të natyrës, por nëse për 1 vit e gjysmë sa kemi qenë bashkë me gjeni një raste që unë kam ndërhyrë në punën e ndonjë drejtori që kam kërkuar një temë apo një mënyrë të caktuar që me autoritetin e kryetarit me u bë një gjë ashtu siç thotë kryetari. Vendimet e kundërligjshme të drejtorisë së urbanizmit ju njoftoj se janë diskutuar një kohë të gjatë.

**Ilmi Limoni**, në pika të shkurtra po iu shpjegoj si caktohen kufijtë buxhetor të një komune, në fillim të vitit formohet komisioni prej 9 anëtarëve, bashkë me ministrinë e financave e pastaj për çdo komunë ndahet edhe buxheti për çdo komunë. Për Komunën tonë është ndarë buxhet prej 37,571.519 euro. Në bashkëpunim me KPF, Kryetarin e Komunës dhe Kuvendin Komunal mbahet KAB-i. Vlen të theksoj se si ndahen grandet, grandi i përgjithshëm ndahet në bazë të numrit të banorëve të një komune, pozitës gjeografike dhe numrit të minoriteve që ka ajo komunë. Por dëshirojë të ju njoftoj së bashku me kryetarin e Komunës prapë edhe këtë vit kemi vendosur ta ndihmojmë drejtorinë e arsimit të Komunës. Ne edhe këtë vit kemi mbajtur dëgjime publike që Komiteti për Politik e Financave, na kanë ndihmuar nëpër lokalitet dhe i keni organizuar diskutimet për buxhet.

**Bujar Nevzati**- në emër të PDK-së KAB 2024-2026, nuk i plotëson as kushtet elementare si një dokument i rëndësishëm që është dhe që ka të bëjë me zhvillimin e Komunës në 3 vitet e ardhshme. Ku thuhet se K. Gjilanit e ka bërë shqyrtimin e prioriteteve nga viti paraprak, por asnjë prioritet i ri i theksuar nuk po e shohim në draft. Ka bërë një analizë të të hyrave dhe shpenzimeve të planifikuara dhe të realizuara, ndërsa ka mos përputhshmëri, ka dallime të mëdha në planifikim duke krahasuar me realitetin dhe mundësitë që i ka K. Gjilanit. Drejtoritë Komunale janë mbledhur dhe kanë diskutuar kërkesat buxhetore, por krejt këto janë vetëm deklarata politike e jo veprime konkrete. Dëshirojë të i theksoj disa nga to: ku thuhet se Komuna vazhdon të punojë në katër prioritete strategjike, ku thuhet në sektorin e arsimit në investimet kapitale në vitin 2022, kanë qenë të planifikuara 200.000 euro, në 2023 me propozimin tonë është rritur në 454.000 euro, ndërsa në KAB për vitin 2024 ju keni propozuar 337.000 euro. Atëherë, për çfarë prioritete e keni fjalën kur përgjysmohet buxheti për njërin nga sektorët më të rëndësishëm, ndërsa për bursa nuk ka asnjë rritje të buxhetit për 3 vitet e ardhshme. Te sektori i shëndetësisë nuk e keni planifikuar fare buxhetin për nënat Lehona, nëse ju i keni ra pishman un ju njoftoj se ne të tjerët jo. Andaj kërkoj subvencionimin e çdo lindje në komunën e Gjilanit, e treta, shihet se asnjë here nuk keni rritje të buxhetit për bujqit dhe fermerët, te kadastri keni zvogëluar për 1.5 milion euro buxhetin për shpronësime, cila është logjika e këtij planifikimi. Duke e ditur se janë me qindra lëndë nëpër gjykata dhe duke e ditur se janë ende duke u pritur lëndë të reja që kalojnë shumen edhe mbi 10,000.000 euro. Te zhvillimi Ekonomik është dyfishuar buxheti për 1.5 milion e nuk kemi informatë se për cilat qëllime është bërë ky planifikim. Ndërsa për të hyrat vetanake ne si PDK kemi vërejtjet tona në disa sektor, të ndërtimet me leje kemi një rendje të të hyrave në buxhetin komunal kjo është e pakuptimte sepse urbanizmi duhet të shoh përpara në zhvillimin ekonomik dhe investimet e reja në këtë fushë. Të hyrat nga Taksat ka rënie të planifikimit edhe pse kemi 0 realizim të të hyrave, ndërsa në anën tjetër çmimi dhe qëllimet që i keni janë rritja e taksave përmes rregullores se re të cilën ne si PD nuk do të përkrahim, ne jemi për të lehtësuar veprimtarin e bizneseve e jo për të ngarkuar edhe më shumë, sepse ju mjafton qytetarëve të Gjilanit rritje enorme e tatimit në pronë. Kemi rënie të planifikimit edhe nga qiraja e po ashtu kemi rënie të buxhetit edhe te shërbimet publike, pra ne kemi analizuar me kujdes dokumentin e KAB-it e shohim se ky draft është bërë shkel e shko vetëm sa për të kryer një veprim ligjor që kërkohet nga ministria e financave. Nuk ka planifikim dhe analiza profesionale të buxhetit dhe nevojave reale të qytetarëve, nuk ka përmbushje të zotimeve institucionale nuk ka përfshirje të vendimeve të kuvendit komunal prandaj si PD këtë draft nuk mund të votojmë si të tillë por që mund të përkrahim me propozimet e tona që janë: 1) te kadastri të rritet buxheti i planifikuar në 3.5 milion euro ose 500.000 euro më shumë se vitin e kaluar, 2) te arsimi të rritet buxheti për investime kapitale nga sa është propozuar në KAB dhe të jetë së paku sa është këtë vit, pra prej 337.000 euro në 454.000, 3) te shëndetësia të rritet planifikimi i buxhetit prej 140.000 euro për subvencionet e nënave lehona, 4) planifikimi i bursave për student të rritet nga 100.000 në 150.000 euro. Këto propozime i bëjmë sepse konsiderojmë se mundësit buxhetore janë reale për këta sektor.

**Krenare Latifi Kçiku**- seanca është thirr me pikë të vetme të rendit të ditës, miratimi i KAB, si dokument mjaftë i rëndësishëm që miratohet për çdo vit nga Kuvendi i Komunës, ky dokument siguron një analizë të hollësishme të hyrave dhe shpenzimeve publike, dhe përcakton parametrat dhe prioritetet e kryesore për zhvillimin e vazhdueshme të buxhetit vjetor. Gjithashtu KAB siguron mekanizmat e nevojshëm përmes të cilave obligimet dhe prioritetet e identifikuara të dokumenteve strategjike aty ku ekzistojnë të integrohen sa më mirë në proceset buxhetore. Miratimi i KAB përbënë një detyrim ligjor ku nga këtu i ftoj kolegët që të mbështesin miratimin e saj. Dokumenti është hartuar apo ndarë me të gjitha drejtoritë sektorët si kontribut për ciklin vijues buxhetor. Komuna vazhdon të punojë në katër prioritetet kryesore 1) forcimi i ekonomisë Komunale me një mundësi për të gjithë, 2) avancimi i shëndetësisë për mirëqenien qytetare, 3) përmirësimi i ambientit të Komunës dhe qëndrueshmëria e tij, 4) krijimi i qeverisë komunale që ofron shërbime efikase dhe që u përgjigjet kërkesave të qytetarëve. Grandet qeveritare të planifikuara për kornizën afate mesme buxhetore do të kenë shumë ndryshime nga viti në vit ku grandi i përgjithshëm do të ketë një rritje 11.67% krahasuar me vitin e kaluar, grandi i shëndetësisë do të ketë një rritje prej 20.43 %, dhe grandi i arsimit një rritje prej 20.26% dhe financimi i teatrove do të ketë një rritje prej 170.87% financimi i shërbimeve rezidenciale do të ketë një rritje prej 11.5% ndërsa planifikim për të hyrat vetanake komunale ka rritje prej 1.73% krahasuar me vitin 2023. Edhe shpenzimet në arsim dhe shkencë janë mbi 46%, infrastrukturë dhe shërbime publike me pjesëmarrje prej 13%, shëndetësia 12%, dhe drejtoritë të tjera me një përqindje më të ulët. Andaj, kërkoj nga kolegët asamblist të mbështesin këtë dhe t’i hapin rrugë edhe buxhetit.

**Gentrit Murseli**-fillimit falënderojmë zyrtarin e financave i cili prezantoi dhe informata që na i dha si dhe bashkëpunimin e mirë që ka dhënë. Me iniciativën time dhe të këshilltarëve kemi arrit që me e shtuar buxhetin për kulturë rini dhe sport dhe në kuadër të kësaj çështje i inkurajojmë të gjithë anëtarët e kuvendit, pavarësisht subjekteve që në rast që shohin ndryshime eventuale pozitive prej votimit të KAB, deri në votim të buxhetit le ta bëjnë një gjë të tillë sepse do ta keni edhe mbështetjen e tonë. Ne si LDK, kërkojmë që të shqyrtohen të gjitha kërkesat që i than edhe anëtarët e tjerë dhe në shqyrtim të tyre ne do t’i japim sigurisht edhe mbështetje në parim të votimit të KAB-it.

**Muhadin Haziri**- disa çështje u theksuan nga parafolësit, po vetëm disa po i përmendi edhe unë për kufijtë buxhetor, grandi i përgjithshëm i shëndetësisë, po shohim që ka rritje të buxhetit, por çka më intereson grandi i qeverisë të hyrat vetanake një përformacë të vogël nga viti i kaluar për 1.73% më shumë se viti 2023, që konsideroj se është një shumë e vogël. Të hyrat vetanake të planifikuara për gjobat në trafik të gjykatave nuk varen nga komuna, ka pas një instruksion nga niveli qendër që këto të mbesin të zbrazëta apo cila ka qenë arsyeja. Ndarja e buxhetit sipas kategorive shpenzuese po e shohim se kemi një rritje për paga 25.32%, a është si rezultat i ligjit të pagave apo kemi të bëjmë me shtimin e numrit të punëtorëve, apo ndoshta kemi të bëjmë me favorizime. Ndërsa planifikimi 2023-2024, unë sa kam mundur t’i vërejë shërbimet publike i kemi thuajse shumat e njëjta e po ashtu është zvogëluar buxheti në shëndetësi dhe shkencë. Nëse është zvogëluar ndoshta është plotësuar në tjera kategori, qoftë Zyra e Kryetarit apo edhe vende të tjera.

**Syzane Selimi**- lidhur me KAB 2024-2026, e kam parë se askund nuk është përfshirë financimi apo subvencionimi i 20 personave me aftësi të kufizuar. Projekt të cilën e kemi propozuar ne si Parti Demokratike. Po fatkeqësisht ende nuk ka filluar realizimi i këtij projekti. Nëse ju keni vendosur që këtë projekt të mos e realizoni për inate politike, atëherë e keni shumë gabim, sepse këtë projekt nuk mund ta pengoni. Dhe propozoj që edhe për vitet e tjera të planifikohet për 72.000 euro pagesë për 20 persona me aftësi të kufizuar.

**Nazim Gagica-** këtu jemi sot për të biseduar për jetën e qytetareve për 3 vitet e qytetarëve, sot mirë që nuk filluam me elozhe që në fillim të seancës, por që sot jemi, kur nxjerrin të këqijat e përbashkëta. Sot kemi një dokument të prezantuar nga një zyrtar që ne e vlerësojmë profesionalizmin e z. Ilmi, që prezanton një dokument eksplicit me vlera numerike por epmlicit sa i përket projekteve. Nuk i kemi të detajuara projektet që do të dinim se cilat projekte do të votohen e cilat janë ato projekte që do të shërbejnë në rritjen e cilësisë së shërbimeve. Ne nuk e kemi në detaje sa është vlera e rritur si rezultat i ligjit të pagave, sa është rritje e buxhetit dhe rritja e numrit të punëtoreve. Pra kërkoj që këto gjëra të i kemi në mënyrë më të detajuar si dhe të kemi një pasqyrë më të mirë. Ne nuk i kemi këto e-mali të dërguar. Jeni zotuar se planifikimi ynë për Komunën e Gjilanit do të jetë i dallueshëm nga qeverisjet e kaluara dhe projektet zhvillimore do të jenë të veçanta. Më lejoni të citoj vizionin e Komunës së Gjilanit në tri vitet e ardhshme, Komuna e Gjilanit për tri vitet e ardhshme është zhvillimi i qëndrueshme ekonomik me urbanizëm modern, shërbime efikase kualitative e integruar me procese rajonale dhe ndërkombëtare si një qendër e kulturës së pasur të arsimit dhe sportit me shërbime të financiare e të digjitalizuar. Vizioni i komunës në KAB 2018-2019 është i njëjte me atë që kemi sot. Dhe tani nëse vazhdoni të prezantoni me prioritetet e vitit 2018, atëherë ju përherë do të merreni me projekte të së kaluarës dhe do të vazhdoni me duar pas shpine të i vizitoni projektet jo tuajat. Kërkoj si AAK, ne e përkrahim, po kisha kërkuar që herëve të tjera prioritetet t’i i bëni me kohë.

**Alban Hyseni**- sa i përket investimeve kapitale në arsim shumica e asaj që i kemi investuar këtë vit i tejkalojnë shifrat e planifikimit, ndërkohë sa i parkete shëndetësisë për lehonat raporti është përfunduar për këtë muaj dhe shumë shpejtë do të fillojmë me pagesat, te shëndetësia e kemi planifikimin e drejtorisë së shëndetësisë sa ajo ka qenë aty nuk e kam bërë unë, te bujqësia është bërë rreth 800.000 euro, në kadastër vërtet e kemi ulur buxhetin, por ne nuk kemi borxhe siç i kemi pas, me ato 1.5 milion borxhet e trashëguara mbyllen, te Zhvillimi Ekonomik buxheti është i rritur në mënyrë që komuna të lidhë marrëveshje të bashkëpunimit, një të tillë do të kemi për një projekt shumë të madh e ndoshta edhe më të rëndësishmin për Komunën e Gjilanit, për taksen komunale unë kam thënë se taksa komunale i prek edhe qytetarët edhe bizneset, prandaj kam kërkuar që edhe asamblistët të jenë të përfshirë në këtë proces, dhe me këtë grup kemi ardhur në përfundim që taksa komunale të rritet për disa kategori e për disa të zvogëlohet, edhe për tatim në pronë nuk kemi ligj të ri, por kemi një ligj të vjetër që ka paraparë të gjitha ato ngritjet që janë bërë. Ndoshta mundem me theksuar se ky nuk është dokumenti më i mirë i përgatitur por që bashkërisht me juve në planifikimin e buxhetit mundemi me i detajuar edhe më shumë edhe projektet e tjera.

**Ilmi Limoni**- sa i përket të hyrave indirekte që paraqiten në ligj të buxhetit, çdo vit neni 6 e thekson se çka janë, ndërsa komunat alokojnë për çdo 3 mujor në momentin që bëhet tejkalimi i të hyrave me një vendim të Kuvendeve Komunale mund të shpërndahen në çdo kategori ekonomike, mundet me i shpërnda ato mjete.

**Sami Ahmeti**- edhe unë kam disa vërejtje, po desha me i lënë herëve të tjera, por pasi që u përmend drejtoria e Shëndetësisë që janë në KAB, kërkoj që këto projekte të ndryshohen dhe të sqarohen më detaje, pra të theksohet edhe vendi se ku dhe kur të realizohen ato projekte.

**Bujar Nezati**,-kërkoj që të gjitha propozimet e bëra të hedhen në votim një nga një.

**Ilmi Limoni**- duhet të dimë propozimin konkret si duhet të merren parat, e ku të jepen, por është dashtë të merret pjesë edhe në dëgjimet publike edhe me drejtorët me punu sepse kërkesat janë të drejtorive të tjera e jo të drejtorisë së buxhetit.

**Besnik Shala**-aktrimi në seancën e mëparshme, aktrimi është te salla e teatrit e jo në kuvend, andaj ju kisha lutur që me propozimet e drejtoreve tuaja bashkë qeverisëse në 6 takime buxhetore e mos me marrë pjesë kurrë, dhe mos me ardhur asnjë propozim nga lokaliteti i juaj, e sot duke u thirr në logjiken e numrave, hajt të japim propozim, kjo vërtet nuk ka logjik dhe është shumë e ulët.

**Arianit Sadiku**- kërkoj që këtë çështje të mbyllim si diskutim dhe të qesim në votim. Këtu ekzekutimi ka sjell për miratim dhe të gjitha arsyetimet për ndryshime i morët nga z. Limoni atëherë kush është për?

**Alban Hyseni**- obligimet e komunës për ato 2.000.000 euro që janë bartë nga drejtoria e Kadastrit në drejtorinë e Zhvillimit Ekonomik, nëse kthehen aty mjetet, ato aty kanë me mbet, sepse nuk kemi obligime më shumë.

**Arianit Sadiku-** pas kërkesës për pauzë vendosi që kuvendi të shkoj ***për 5 minuta*** pauzë e pastaj për të vazhduar punimet. Pas pauze Kryesuesi kërkoi verifikimin e të gjithë anëtarëve të kuvendit ku me 34 anëtar prezent dhe një mungesë, kuvendi mund të filloj vazhdimin pas pauze.

**Bujar Nevzadi**- ne biseduam me shefat e grupeve dhe kryetarin dhe kryetari është zotuar se këto 4 kërkesa të PDK-së do të futen në shtator në buxhet dhe shpresoj se nuk do të jetë ky ndonjë manipulim dhe pastaj për hirë të interesave të qytetarëve të Gjilanit do të përkrahim KAB-in.

**Alban Hyseni**- zotohem se në planifikim të buxhetit në muajin shtator të këtij viti, kërkesat që i keni për subvencionimet dhe të tjerat do të i planifikojmë bashkërisht me juve.

**Avdyl Aliu**- edhe ne e përkrahim nëse sponzorizuesi heq dorë nga to edhe ne e përkrahim.

**Me 34 për, asnjë kundër dhe asnjë abstenim, miratohet KAB-i.**

Procesmbajtës Kryesuesi i Kuvendit Komunal

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Fatlum Xhaçkaj Arianit Sadiku